**Bana Község Önkormányzatának**

**2024. évi belső ellenőrzési terve**

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) számú Korm. rendelet (Bkr.) 29. § (1) bekezdésben foglaltaknak megfelelően a belső ellenőrzési munka megtervezéséhez kockázatelemzés alapján – az államháztartásért felelős miniszter által közzétett módszertani útmutató figyelembevételével – stratégiai ellenőrzési tervet és éves ellenőrzési tervet kell készíteni. A Bkr. 32. § (4) bekezdése szerint az éves ellenőrzési tervet a képviselő-testület a tárgyévet megelőző év december 31-ig hagyja jóvá.

Bana Község Önkormányzatánál a belső ellenőrzési feladatokat a Komárom és Környéke Önkormányzati Társulás által megbízott külső szolgáltató (megfelelő iskolai végzettséggel és szakmai gyakorlattal rendelkező, a Pénzügyminisztérium szakmai nyilvántartásában szereplő belső ellenőr) látja el. A belső ellenőr ellátja a Bkr. 22. § (1) bekezdésben előírt, a belső ellenőrzési vezető feladatkörébe tartozó tevékenységeket is.

Bana Község önálló polgármesteri hivatallal nem rendelkezik, a pénzügyi, számviteli, gazdálkodási, információ-szolgáltatási és egyes gazdálkodási feladatokat a Bábolnai Közös Önkormányzati Hivatal látja el, amely Bana Községben kirendeltséget működtet. Ennek megfelelően az ellenőrzések helyszíne alapvetően a Bábolnai Közös Önkormányzati Hivatal, esetenként, illetve szükség szerint a Banai Kirendeltség. A Bábolna Város jegyzője által kiadott gazdálkodási, pénzügyi, illetve a belső kontrollrendszerre vonatkozó belső szabályzatok – a helyi sajátosságok figyelembe vételével – kiterjednek Bana Község Önkormányzatára, annak intézményeire, a Banai Roma Nemzetiségi Önkormányzatra, illetve a Banai Kirendeltségre.

A 2024. évi belső ellenőrzési tervet az Önkormányzat stratégiai belső ellenőrzési tervében foglaltakra, az előző időszakban lefolytatott ellenőrzések tapasztalataira, a kockázatelemzés alapján felállított prioritásokra, a belső ellenőrzés rendelkezésére álló erőforrásokra alapozva, a jegyző, az aljegyző és az Önkormányzat polgármesterének javaslatait is figyelembe véve készítettem el, a következők szerint:

1. **A rendelkezésre álló erőforrások:**

A rendelkezésre álló belső ellenőri kapacitás (a belső ellenőrzési napok száma) a 2023. évihez hasonlóan 10 ellenőrzési nap. A belső ellenőr a feladat ellátásába más személyt, alvállalkozót nem vonhat be.

1. **Az ellenőrzési tervet megalapozó elemzések és a kockázatelemzés eredményének összefoglaló bemutatása, a kockázatelemzés alapján felállított prioritások:**

Az előzetes felmérés, illetve az előző évek ellenőrzési tapasztalatai alapján, a jegyző javaslatainak figyelembe vételével a 2024. évi ellenőrzési feladatok a következők:

* a helyi adók rendszerének ellenőrzése (helyi adó rendelet, helyi adók megállapítása, beszedése, felhasználása, nyilvántartása, hátralékok alakulása, kezelése, kedvezmények, mentességek) (7 ellenőrzési nap),
* utóellenőrzés (3 ellenőrzési nap).

A belső ellenőrzési tervben foglalt feladatok kockázata mértékének meghatározására a következő kockázatértékelési modellnek megfelelően került sor:

1. *Alapvető kockázati tényezők:*
	1. jogszabályi környezet változása,
	2. kontrollok megbízhatósága,
	3. a folyamat, tevékenység korábbi ellenőrzése
	4. szervezeti változás,
	5. emberi erőforrás kockázat.
2. *A kockázati érték meghatározása.*

Az egyes kockázati tényezők kockázati értékét a kockázati tényezők terjedelme (valószínűségének mértéke), és annak hatása együttesen határozza meg a következők szerint:

|  |  |  |  |  |
| --- | --- | --- | --- | --- |
| Sor-szám | Kockázati tényező | Valószínűség | Alkalmazott súly(hatás) | Kockázati érték |
|  | Belső kontrollok | 1-5 | 4 | 4-20 |
|  | Szervezeti változás | 1-5 | 2 | 2-10 |
|  | Jogszabályi környezet változása | 1-5 | 5 | 5-25 |
|  | Korábbi ellenőrzések  | 1-5 | 2 | 2-10 |
|  | Emberi erőforrás kockázat  | 1-5 | 3 | 3-15 |
|  | Súlyok összesen |  | 16 |  |

A kockázati értékek besorolása:

1. 0-35 pont: alacsony kockázat,
2. 36-50 pont: közepes kockázat,
3. 51 ponttól: magas kockázat.

A magas kockázati értő pontot elérő tevékenységek ellenőrzését prioritással, a közepes kockázatú tevékenységeket a rendelkezésre álló erőforrások függvényében kell elvégezni.

Az egyes tevékenységek kockázati értékét a bekövetkezés valószínűsége és a kockázat hatása (súlya) alapján a következők szerint számítottam ki:

|  |  |  |  |  |  |  |
| --- | --- | --- | --- | --- | --- | --- |
|  | **Belső kontrollok** | **Szervezetváltozás** | **Jogszab.környe-zet.** | **Korábbi ellenőr-****zések**  | **Emberi erőforrás** | **Kockázati pont** **összesen** |
| **HATÁS** | **4** | **2** | **5** | **2** | **3** | **16** |
| **Tevékenység** | **Bekövetkezés valószínűsége (1-5)** |  |
| A helyi adók rendszerének ellenőrzése (helyi adó rendelet, helyi adók megállapítása, beszedése, felhasználása, nyilvántartása, hátralékok alakulása, kezelése, kedvezmények, mentességek).  | 520 | 24 | 315 | 510 | 26 | **55** |
| Utóellenőrzés.  | 520 | 24 | 210 | 510 | 26 | **50** |

**A részletes**, az ellenőrzés tárgyát, célját, az ellenőrzendő időszakot, a szükséges ellenőri kapacitást (az ellenőrzési napok számát), az ellenőrzés típusát, tervezett ütemezését, az ellenőrzött szervezet, szervezeti egység megnevezését, az azonosított kockázati tényezőket tartalmazó részletes **ellenőrzési tervet az 1. számú melléklet tartalmazza.**

1. **Tanácsadó tevékenységre tervezett kapacitás: 5 ellenőrzési nap.** A feladat ellátására a külső szolgáltató eseti felkérése alapján kerülhet sor.
2. **Soron kívüli ellenőrzésekre tervezett kapacitás: 5 nap.** A feladat ellátására a külső szolgáltató eseti felkérése alapján kerülhet sor.
3. **A képzésre, továbbképzésre tervezett kapacitás:** a külső szolgáltató egyénileg határozza meg, az Államháztartásról szóló 2011. évi CXCV. törvény 109. § (1) bekezdés 17) pontja, a Bkr. 24. § (7) bekezdése, illetve a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet előírásainak megfelelően.

Bana, 2023. november 7.

**György Árpád**

**Belső ellenőr**

**A 2024. évi belső ellenőrzési tervet jóváhagyom:**

**Toma Richárd**

**Polgármester**

**Dr. Bacsárdi József**

**Jegyző**

**Bábolnai Közös Önkormányzati Hivatal**

**Kocsisné Balázs Mária**

**Aljegyző**

**Bábolnai Közös Önkormányzati Hivatal**

**Banai Kirendeltsége**

**..**

1. **számú melléklet.**

**Bana Község Önkormányzatának 2024. évi belső ellenőrzési terve**

|  |  |  |  |  |  |  |
| --- | --- | --- | --- | --- | --- | --- |
| **Az ellenőrzött szerv, szervezeti egység** | **Az ellenőrzés tárgya** | **Az ellenőrzés típusa és célja** | **Az ellenőr-zendő időszak** | **Azonosított kockázatok** | **Ellenőrzési kapacitás (erőforrás)** | **Az ellenőr-zés ütemezése** |
| Bana Község Önkormányzata, Bábolnai Közös Önkormányzati Hivatalnál, illetve annak Banai Kirendeltségénél.  | A helyi adók rendszerének ellenőrzése (helyi adó rendelet, helyi adók megállapítása, beszedése, nyilvántartása, felhasználása, hátralékok alakulása, kezelése, kedvezmények, mentességek).  | *Az ellenőrzés célja:* annak megállapítása, hogy az Önkormányzat Képviselő-testülete által megalkotott helyi adórendelet megfelel-e a központi jogszabályi előírásoknak és a helyi feltételeknek, a helyi adók megállapítása, beszedése, nyilvántartása, hátralékok beszedése, kezelése, kedvezmények, mentességek nyújtása megfelel a központi jogszabályokban és a helyi adórendeletben foglaltaknak. *Az ellenőrzés típusa:* rendszerellenőrzés, szabályszerűségi ellenőrzés.  | 2023. év, 2024. év az ellenőrzés időpontjáig.  | Kockázatot jelent a helyi adórendelet megfelelősége, illetve a helyi adók beszedésének, kezelésének, a kedvezmények, mentességek nyújtásának szabályszerűsége. További kockázatot jelent, hogy a helyi adók rendszerének ellenőrzésére jelen ellenőrzés időpontjáig nem került sor.  | 7 ellenőrzési nap.  | 2.negyedév |
| Bábolnai Közös Önkormányzati Hivatal, Banai Kirendeltség. | Utóellenőrzés | *Az ellenőrzés célja:* annak megállapítása, hogy a jegyző/aljegyző a belső ellenőrzések alapján megállapított hiányosságok felszámolására készített-e intézkedési tervet, az abban foglalt feladatok teljesítésére intézkedett-e. *Az ellenőrzés típusa*: szabályszerűségi (utó) ellenőrzés | 2023. év, 2024. év az ellenőrzés időpontjáig.  | Kockázatot jelent a javaslatok hasznosítására készített intézkedések megfelelősége, az abban foglalt feladatok teljesítése, illetve az intézkedések eredményessége (az intézkedések eredményeként az érintett tevékenység szabályozottsága, szabályszerűsége javult-e).  | 3 ellenőrzési nap | 4.negyedév |
| **Összesen** |  |  |  |  | **10 ellenőrzési nap** |  |

Megj. Az ellenőrzés ütemezése a Jegyző és a belső ellenőr megállapodása alapján, az év során módosulhat.